b'\n_START_ARTICLE_\nRudolf U\xc5\xbenik\n_START_SECTION_\n\xc5\xbdivljenjein delo\n_START_PARAGRAPH_\nPo osnovni \xc5\xa1oli v rojstnem kraju je tu od 1903\xe2\x80\x931907 na strokovni \xc5\xa1oli za pu\xc5\xa1karstvo obiskoval specialni oddelek za graverstvo. V letih 1907\xe2\x80\x931911 se izpopolnjeval pri razli\xc4\x8dnih mojstrih na Sa\xc5\xa1kem, doma\xc4\x8dem kraju in na Dunaju. Od 1912\xe2\x80\x931920 je imel v Borovljah samostojno graversko delavnico, obenem pa je bil strokovni u\xc4\x8ditelj na tamkaj\xc5\xa1nji pu\xc5\xa1karski \xc5\xa1oli. Po koro\xc5\xa1kem plebiscitu 1920 se je preselil v Ljubljano in pou\xc4\x8deval na Dr\xc5\xbeavni obrtni \xc5\xa1oli (1920-1921) ter od 1921\xe2\x80\x931930 na pu\xc5\xa1karski \xc5\xa1oli v Kranju in od 1930-1946 v Ljubljani na Tehni\xc5\xa1ki strojni \xc5\xa1oli ter nazadnje tudi v Ljubljani na \xc5\xa0oli za umetno obrt (1946-1959). Po upokojitvi 1959 je do smrti \xc5\xbeivel pri h\xc4\x8derki v Borovljah._NEWLINE_U\xc5\xbenik je kot strokovnjak\xe2\x80\x93specialist in pedagog prejel ve\xc4\x8d priznanj, mdr.: 1925 na mednarodni razstavi za dekorativno umetnost v Parizu priznanje za tehni\xc4\x8dne izbolj\xc5\xa1ave pri izdelovanju \xc4\x8drk za pisalne stroje in 1950 novatorsko diplomo Generalne direkcije kovinske in elektroindustrije LRS. Leta 1949 je bil odlikovan z Redom dela z zlatim vencem.'